اهلا ومرحبا بكم في بيت ربنا ومع كتاب ربنا وسنة حبيبنا صلى الله عليه وسلم في التفكر في ايات الله المتلوة وهذا سبيل عمران الانسان وبنيان الانسان. آآ عمران آآ الابدان وعمران الانسان يكون بالقرآن. فلن
نصل الى النموزج المطلوب من الانسان الا بعد ان تهذب طباعه وتهذب اخلاقه بالقرآن. لذلك لما سئل سئلت ام المؤمنين عائشة عن النبي صلى الله عليه وسلم قالت كان خلقه القرآن. الرواية التانية الضعيفة كان قرآنا يمشي على الله
ازيك يا شيخ محمد كان قرآنا يمشي على الارض. فانا كده هنسأل سؤال في بداية الحلقة زي ما اتعودنا مع بعض. عايزين جوايز يا اسلام ماشي توكلنا على الله اول سؤال وده من غير جايزة عشان الجوايز لسة ما وصلتش. واخد بالك؟
السؤال بيقول ايه لو سئلت كان النبي صلى الله عليه وسلم خلقه القرآن فقلت لك كم تعطي نفسك نسبة من القرآن. يعني خلقك قد ايه ؟ نصف القرآن مثلا؟ تلات تربع القرآن
ربع القرآن خمس القرآن اخلاقنا يا جماعة قد ايه يعني لو ان كل الناس كل الناس مثلي مش مثل اللي هي التانية دي لأ مسلي ده اللي هو يعني مسل اخلاقنا احنا يعني
خلاص لو ان كل الناس بنفس اخلاقك انت. ونفس معاملاتك ونفس مواعيدك ونفس آآ علاقاتك الامة دي تستحق ان تنصب عايزين حد يجاوب بقى اللي جنب منصور حبيبي قل يا صديقي
اه الله المستعان. ده اقل حاجة والله عارف يقول لك رايح في داهية راكب صاروخ ما لوش فرامل طاير ما طيب احنا مطالبين ان احنا نتأسى بمين سيدنا محمد صلى الله عليه وسلم. وده ده النموزج المعيار اللي انت عايز تشوف نفسك قس نفسك. انت وصلت لفين عشان كده ان من اقربكم مني
مجلسا يوم القيامة احاسنكم اخلاقا. طب نقرب من النبي صلى الله عليه وسلم من خلقك ليه؟ لانه كان خلقه القرآن فده التمام خلاص؟ فانت بقى واخد قد ايه من القرآن
يعني كل امر ونهي بيعدي عليك في القرآن بتعمل منه نسبة قد ايه ؟ ده لازم سؤال نسأله لبعض. وطبعا اللي قاعد من غير مصحف ما ينفعش يقعد من غير مصحف
نبدأ كلنا كده بمصاحفنا. الناس اللي قدام حد يجيب لهم مصاحف بعد ازنكم خلاص يبقى يبقى انا بحط نفسي على على معيار القرآن عشان كده لما تيجي عايز تعرف نفسك كويس ولا وحش ولا ايه زروفك عاملة ايه شف انت كم اية قرأتها من القرآن
كم اية حفظتها من القرآن وانت بتعمل بكم واحدة فيهم؟ بكم اية فيهم واخد بالك انت بتطبق كم اية؟ انما بنعدي على مسلا ايه؟ وقضى ربك الا تعبدوا الا ها؟ وبالوالدين احسانا. طب علاقتك بوالدك ووالدتك ايه
واخد بالك عاملة ازاي طيب وقولوا للناس حسنا. الكلام بعض الناس يقول لك ايه اصل انا طبيعتي كده مدب اصل انا طبيعتي كده برمي دبش. بس انا قلبي طيب وقلبي حنين صح كده؟ فيه ناس بتقول كده
طيب هل ده فعلا قلبه حنين وقلبه طيب لو كان قلبه حنين وطيب كان عمل ايه كان اه كان اه بالزبط. القلوب قدور والالسنة مغارفها انت لسانك ده بيغرف من اللي جوة. جوة فيه موجود ايه
اللي موجود بيطلع. عشان كده من اسر سريرة البسه الله رداءها ان خيرا فخير وان شرا فشر. يعني اللي قلبه ابيض فعلا هيبان هيبان في كلامك هيبان في في في حواراتك هيبان في تعاملاتك هيبان في اخلاقك هيبان
واللي بيحاول يضحك على الناس مش هيقدر يضحك على الناس لمدة طويلة ولكن بين يدي الحديث حبيت يعني آآ ازف لكم هذه البشرى بشراكم بهذه الخطوات الى اه مسجد اه وبيت من بيوت الله سبحانه وبحمده ضيوف على الله قد نزلتم وحللتم وكان حقا على المزور اكرام زائره. فالله سبحانه
نسأله جل وعلا ان يكرم نزلنا اجمعين. اللهم اكرم نزولنا اجمعين يا رب وتقبل منا هذه الخطوات يا رب العالمين. آآ انا نحن نحيي الموتى ونكتب ما قدمت واثارهم. قال بعض اهل التفسير اثارهم اي اثار خطاهم للمساجد
دي خطوات رجليك وانت جاي الجامع. فشوف بقى انت مشيت كم خطوة كل خطوة من دي الملايكة مسجلاها وكاتباها فابشروا بخير عظيم. ونسأل الله جل وعلا ان يتقبل منا ومنكم صالح
صالح نعم. اه توقفنا في اللقاء الماضي مع الدكتور محمد سروت. عند قول الله سبحانه وبحمده اعلموا ان الله يحيي الارض بعد موتها كما ان الارض الصماء هذه اذا انزل عليها الماء انبتت العشب والكلع فكذلك القلوب الصماء. القلوب التي
الاوان ابعد القلوب من الله القلب القاسي. اكتر قلب بعيد عن ربنا هو القلب القاسي ده لا تنفعه موعظة لا تفيده نصيحة لا يقف عند ايات الله لا لا يفهم ولا يحسن يفهم رسائل الملك سبحانه وبحمده. ربنا سبحانه وتعالى يرسل لنا رسائل
وبعدين آآ رسالة واخرى وهو مش واخد باله. بعض الشباب كان واقف على آآ موقف وبعدين ايه عدت بنت كده فايه فبص لها فايه اللي حصل ففي عربجي معدي عربجي حنطور واخد بالك؟ فبيرفع الكرباج بتاعه ده بيرفعه لورا كده. راح الكرباج من ورا جايب ايه وشه كده
خط احمر كده فراح لاحد مشايخنا كان يعني راح حضر الدرس. فالشيخ بيقول له ايه ما لك يا ابني؟ وشك ما له كده قال له اسكت يا شيخ بقى انا حصل حادسة كده وبتاع. قال له يا ابني ايه اللي حصل؟ قال له بصراحة اصل حصل كزا كزا كزا كزا
قال له ده كرباك جا لك في الدنيا. خل بالك قبل ما يجي لك كرباج الاخرة ده الكرباج جا لك فين فاعتبر افهم بقى الرسالة كويس ما تفضلش متخن دماغك
وده قلنا ان ده امل بعد ما الاية اتكلمت على قسوة القلوب والقلوب اللي طال عليها الامد. وبعد العهد بينها وبين المواعظ والكلام ده. بعد ما فضل وقت طويل جدا بعيد عن الايات بعيد عن القرآن بعيد عن الكلام ده. جاي في رمضان بقى بيتعرض الى النور. يقول لك هو انا هيبقى في فايدة
ما خلاص بقى رمضان هو رب الشهور كلها. فانا كنت بايز ومقطع البطاقة في في كل الشهور. ايه المشكلة بقى اما بوظ في رمضان كمان؟ وده بقى لسان حال كتير من الشباب يقول لك يعني انتم منافقين الحقيقة. تفضل طول السنة مقضيها وتيجي في رمضان تعمل لي فيها شيخ
لا اعلموا ان الله يحيي الارض بعد موتها. ولكن تعرض لها ان لربكم في ايام دهركم نفحات فتعرضوا لها فلعلكم ان تصيبكم منه نفحة لا شقاء بعدها قط لا شقاء بعدها ابدا
نفحة واحدة بس ربنا يقول ايه؟ يكتبك كده. فلان ابن فلان كتب اليوم في السعداء. خلصت تسعد سعادة لا شقاء بعدها تقول كده الراجل اللي كان من آآ السلف يقول رب اغفر لي. كان يقول لولده يا بني عود لسانك ربي اغفر لي. آآ بعض مشايخنا في الجمعية
كان يقول لي كده. لو قدرت تخلي شهيقك وزفيرك استغفار فافعل فكنت فاكر كده اياميها همشي كده استغفر الله استغفر الله استغفر الله استغفر الله استغفر الله استغفر الله استغفر الله
طالع استغفار راجع استغفار. فلعلك ان تصادف ساعة اجابة فتقول استغفر الله او تقول رب اغفر لي فيقول قد فعلت وعدت وخلصت كنت في وقت من الاوقات ايام ما كان الواحد ممكن مسلا يبقى يعني قلبه صاحي شوية وبتاع كان يعمل ايه
كنا نحسب المسافات بالاستغفار. يعني يقول لك ايه قدامك قد ايه؟ مش عشر دقايق اللي هي ما بتخلصش دي. لأ قدامي متين تسبيحة واجي لك ان شاء الله آآ خمسميت استغفار وابقى عندك. واخد بالك؟ فايه آآ ادي مواعيدك كده. قيس مسافاتك كده من بيتك للشغل من بيتك للجامعة من بيتك آآ حاول مرة
كده بتولع اول ما بتطلع لحد ما كم استغفار؟ وشف بقى انت ضيعت قد ايه قبل كده من الاستغفار؟ اللي كان ممكن ربنا سبحانه وتعالى يغفر لك به خلاص وطوبى لمن وجد في صحيفته استغفارا كثيرا. يبقى آآ آآ اعلموا ان الله يحيي الارض بعد موتها فالسبيل بيد الله سبحانه وبحمده
وانك لتهدي من احببت. يعني ايه لتهدي من احببت يا شيخ ايوة الله يفتح عليك. يبقى دلوقتي لو انا باحب ابني او بنتي او اخويا او اختي او صاحبي. ونفسي اهديه الهداية دي مش في ايدك. امال انت بتعمل ايه ؟ حاجة اسمها هداية ارشاد ودنيا
لا لا انا بقول له الطريق اهو طريق ربنا اهو لكن انه يمشي في طريق ربنا دي عايزة توفيق وهداية التوفيق دي بايد مين؟ بيد الله. بس يعني امبارح كنت قاعد مع احد اصحابنا قال لي
جميل اوي فيها. قال لي انك لا تهدي من احببت. مش بس لما تحب واحد صاحبك او ابنك او بنتك. انك لا تهدي من احببت حتى نفسك التي بين جنبيك. مش انت بتحب نفسك
بس هداية نفسك مش في ايدك اومال هداية نفسك في ايد مين في يد الله القدير الذي بيده كل شيء سبحانه وبحمده اعلموا ان الله يحيي الارض بعد موتها قد بينا لكم الايات. الايات
الواضحات التي لا لبس فيها لعلكم ايه شغل دماغك بقى افهم شغل دماغك واعرف ازاي ترجع لربنا وازاي تتوب وازاي تستغفر لان طول ما انت عايش فيه امل طول ما انت عايش في ايه ؟ في امل
ان المصدقين والمصدقات. آآ دي عامة القراء بيقروها كده بالتشديد. ولكن في قراءة لابن كثير وغيره بيقروها ازاي بقى بالتخفيف ان المصدقين والمصدقات ان المصدقين مصدق الرسول؟ هو بيقول لك كده. ان المصدقين والمصدقات واقرضوا الله قرضا حسنا. انت مصدق كل اللي فات في سورة
الحبيب ده انت مصدق كل اللي النبي صلى الله عليه وسلم قاله لك؟ مش قال لك في الاول على ربنا ست ايات بيعرفك مين هو ربنا. وبعد كده اية التكليف امنوا بالله ورسوله. وبعد كده بدأ يقول لك ان اللي بيستجيبوا لله دول مش
كلهم زي بعض. لما وقف سيدنا خالد مع سيدنا عبدالرحمن بن عوف بيقول له ايه؟ اتستطيلون علينا بايام سبقتمونا فيها الى رسول الله. ايه يا عم انتم عشان اسلمتوا قبلنا بكم يوم. خل بالك سيدنا خالد ده اسلم بعد بعد البعسة بكام سنة
حوالي سبعتاشر سنة فهو بيقول لسيدنا عبدالرحمن كم يوم يعني اللي انتم وكده يعني فبلغ ذلك رسول الله صلى الله عليه وسلم. فقال النبي صلى الله عليه وسلم لخالد هل انتم تاركوا لي اصحابي
الله! طب ما هو سيدنا خالد ده ايه الله! امال ايه بقى القصة لا كأن من انفق من قبل الفتح وقاتل دول لا يستوون مع اي حد تاني. المهاجر اللي ترك بيته وترك اولاده وترك امواله
خرج كل حاجة ورا ضهر. ترك مراتع الصبا والاماكن اللي كان متربي فيها ومتعود عليها. والاماكن اللي كان بيسهر فيها واللي كان بيشرب فيها وبياكل وبيعمل وبيهزر وبيضحك كل ده تسيبه ورا ضهرك وتمشي ربنا سبحانه وتعالى ساوى بين القتل والخروج من البلد
ولو قلنا كتبنا عليه من ايه؟ ان اقتلوا انفسكم او اخرجوا من دياركم ما فعلوه الخروج من الديار لا سيما ان كنت مضطرا ومجبرا انا بشوف شباب من اللي بيسافروا برة احنا قاعدين نبص هنا ايوة يا سيدي لعبت معك
بيعيد دلوقتي بالدولار والدينار. لكن هو هو مسافر يكاد يبكي ولو يعني كان رقيق القلب شوية ما بيقدرش يمسك نفسه بعضهم يقول انا مش عايز اشوف ولادي وانا مسافر ما حدش فيهم يطلع ورايا الا هيطلع ورايا ليه ؟ هو عارف انه اول ما يبص في وش ابنه مش هيجي له قلب يطلع ويسيب البلد ويمشي
واخد بالك؟ آآ فالناس هنا بتبص له بنزرة ولكن هو نفسه بينخلع من كل ده بيسيب اهله ويسيب بيته ده مش سهل ابدا ضريبة الغربة والخروج من الاوطان مش سهلة
ولا يستطيعها كل احد. فيه ناس بتطلع تسافر تلات ايام ويرجع يحلف بغربته. يقول لك وحياة غربتي ده طبعا يمين باطل يا جماعة عشان ايه لو سمعت حد بيقول كده. خلاص؟ يبقى الشاهد
ان المصدقين والمصدقات. انت مصدق مصدق النبي صلى الله عليه وسلم في كل اللي قالوا لك ده. وبعدين قال لك ايه خل بالك. وكلا وعد الله الحسنى. اه في منازل وفي درجات في الجنة. بس برضه مش معنى ان انت كان عملك كده
او ان انت جيت متأخر ان ما لكش. لأ برضو هتدخل الجنة بس خلي بالك بقى اللي كذبوا عملوا ايه واللي امنوا عملوا ايه؟ ويجي لك بقى المشهد ينتقل الى يوم القيامة. بعد ما اكلمك في الدنيا باكلمك على يوم القيامة بقى
يوم ترى المؤمنين يسعى نور بين ايديهم وبايمانهم بشراكم اليوم جنات الملايكة بتقابلهم تبشرهم. الناس كلها طالعة من قبورها خايفة ودول يطلع يلاقي ناس وشها منور فكده منور وبتاع. ويعرف بقى ان دول ملايكة واول مرة يشوفهم يبدأوا ايه؟ السائق
الشهيد اللي معه مجهزين له ركوبة من الجنة. واخد بالك ويركب وبعدين ياخدوه لا خوف عليكم. ولا انتم تحزنوا. ما تخافوش من اللي جاي وما تحزنوش على اللي فات احنا معكم نحن اولياؤكم احنا معكم ما تقلقوش خالص لا من اللي فات ولا من اللي جاي
واخد بالك؟ فبين لنا ثمرة وثواب ازيكم يا حاج؟ تعال يا حاج شكر الله خلاص اه فبين لك ايه؟ ثمرة انك لو استجبت ايه اللي هيحصل لك ويوم بقى ينزع النور من مين؟ من المنافقين. طب الكفار فين؟ لا لا لا لا دول دول لا يؤخذ منهم فدية. دول اه مم مش هيشوفوا الصراط اصلا
دول ما لهمش نور اساسا. وعشان كده الايات بتستمر في اظهار هذا المعنى. والمقابلة. المقابلة ده اسلوب قرآني ان انا اذكر لك الشيء واذكر لك آآ علشان تبقى ايه دايما ايه عينك على عين في الجنة وعين في النار. انت شايف ده وشايف ده. شايف اللي اطاعه عمل ايه واللي عصى عمل ايه؟ ده اللي جاي معنا في الايات اللي معنا برضه ان المصدقين
يعني اللي صدقه صدقوا النبي صلى الله عليه وسلم وامنوا به وبما انزل به. امنوا صدقوا بكل اللي فات من سورة الحديد. الناس اللي عملت كده واقروا الله لما صدقوا اقرضوا
لان الايمان يتبعه عمل فلا خير في ايمان لا يتبعه عمله بل كبر مقتا عند الله ان تقولوا ما لا تفعلون انك تبقى بلسانك داعية فين الفايدة كانت ملك مين الفايدة الجميلة اللي قالها النهاردة؟ سورة الصفا
الفايدة بتاعة آآ فكانه يدعو الى الهدى باقواله ويدعو الى الضلالة بافعاله فين السكري جزاه الله خيرا انك آآ يصدق فعلك قولك احنا رجال اقوال لا افعال. ده ده معروف. واخد بالك؟ آآ الناس ييجي يقول لك ايه نحن رجال افعال لا اقوال. بجد
انا وانت كده انا ما اعرفش عن نفسي كده. لكن انتم تعرفوا عن نفسكم كده ما نعرفش لا لا لا احنا بنقول كتير وبنعمل قليل جدا ولكن تعال بقى شف هنا الناس دي لما قالت عملت قالوا سمعنا
واطعنا مش سامعنا واستمتعنا سامعنا وعصينا. زي ما اليهود بتقول واخد بالك لكن دول سمعنا واطعنا. فالشاهد ان المصدقين يبقى انا الوقتي طالما صدقت اشتغل انت مصدق يا ابني ان قيام الليل ده بيجيب جنة وحور عين
اشتغل انت مصدق ان الصدقة تطفئ الخطيئة تطفئ غضب الرب تصدق تقول لي في الايام الصعبة دي وتقول لي تصدق طب ما يعني خلينا في حاجة ايه خلينا في الصيام ماشي مش هنفصل كتير مع بعض في الصيام. انت مش عارف الصيام كل عمل ابن ادم له الا الصوم فانه لي وانا اجزي به
الحسنة بعشرة الى عشرة بعشرة امثالها الى سبعمائة ضعف ويضاعف الله الى اضعاف كثيرة عارفين الكلام ده صح؟ طب كم يوم صمتوا في شعبان طب انت عارف ان فيه قول وقول له وجاهته يعني. انك لو ما صمتش حاجة في اول شعبان في النص الاولاني ما تصومش في النص التاني
المحروم اللي ما صبش في نصه الاولاني من شعبان. النهاردة ليلة النص النهاردة ليلة النصف من شعبان. كم يوم صمتوا في شعبان والله هو هو مش صيام بس رمضان؟ ولا انتم عندكم شعبان برضو بيتصوم
والله انا عارف انكم متشددين انا حافزكم ده تجيبوا رجل واحدة واحدة. انا كنت عارف طول عمري ان هو رمضان. انما انتم رمضان وطلع فيه شعبان وشوية وتقولوا لي شوال. واخد بالك؟ والكلام ده
طيب انت مصدق؟ مصدق ان ده عمل لا يجازي عليه الا الله فانه لي نسبه الله لنفسه اشرف الاعمال ليه؟ نسبه الله لنفسه يبقى اي عمل تاني اقل منه والدليل خد يا عم سبعميت ضعف. انت عارف يعني ايه سبعميت ضعف
يعني الجنيه بكام الجنيه بكام غلط مين اللي قال الجنيه بسبعمية هو الوقتي جنيه لما ضعفه مرة يبقى كم لما ضاعفهم تاني مرة يبقوا كام ؟ اضرب بقى شف الاضعاف بقى. وبعدين ما ما خلصتش عند السبعميت ضعف. ده ليه بعدها
الى اضعاف كثيرة وهنا اضعاف مضاعفة الاضعاف كثيرة واضعاف مضاعفة دي دي مش بالساهل دي مش بالساهل يا جماعة. يبقى انا مصدق اه صم. يبقى انت كده صدقت وعملت فدول ان المصدقين والمصدقات. طب اللي قرأوها بالتشديد وده عامة القراء؟ ان المصدقين اصلها المتصدقين. وعشان كده بعض
القراء قرأها باثبات التاء قال ان المتصدقين خلاص؟ والمتصدقات. الناس اللي امنوا دول وبعدين اخرجوا بقى. اظهروا برهان على ايمانهم بالنبي صلى الله عليه وسلم. فبدأوا تصدقوا خلي بالك واقرضوا الله قرضا حسنا. هو القرض ربنا سبحانه وتعالى يحتاج الى قرض من عباده
المال مال من المال مال مين؟ سبحانه من الذي يرزقنا؟ الله. بالمال وبغيره الله سبحانه وبحمده. طيب وبعدين اعطانا المال ثم يطلب منا قرضا؟ انت عارف ده بالزبط عامل زي ايه ولا ايه المسل الاعلى يعني؟ ده عامل زي واحد انت من يوم ما اتولدت ما لقيتلكش اب ولا ام. واحد هو اللي بيرعاك بيكفلك والراجل ده غني جدا
وخدك عنده البيت رباك وعلمك ووداك احسن مدارس وبتاع ومش عارف ايه وكلام زي كده. والراجل ده ملطي مليونير وكل حاجة كان نفسك فيها بيديها لك وبعدين لما كبرت واتخرجت وبدأت تشتغل ايه اللي حصل؟
كان رايح آآ يعني آآ العربية بتاعته عطلت فبيركب تاكسي عشان يوصل البيت واخد بالك فنسى المحفزة بتاعته ولا الفيزا ولا البتاع وبعدين بيقول لك ما عكش عشرة جنيه للتاكسي
ما تقوم انت ايه؟ احساسك يبقى عامل ازاي فلان باشا محتاج مني انا عشرة جنيه تديها له وانت عامل ازاي يا باشا لا لا لا هو ما طلبش الا عشرة جنيه هو الراجل اصلا مش محتاج لك اساسا هو كل القصة ايه
عشرة جنيه تيجي ايه في بحار النعم اللي افضها عليك ولا حاجة تبقى بتديها له وانت زعلان؟ ايوة ده انا مطلع عشرة جنيه صح كده ؟ ولا اديها له انت فرحان؟ ومبسوط جدا وانه يا سلام ده قبل مني عشرة جنيه ده
التواضع ده اه. اه. شفت ازاي ؟ ولله المسل الاعلى. كل نعمة احنا غرقانين فيها من ربنا يبقى لما اطلع وادي لله ده ايه اه يا سلام قبلها مني انت عارف كده ابشر لقد كتبت في الزكاة المقبولة. الراجل اللي ما لقاش حاجة يتصدق بها الا عرضه
والنبي صلى الله عليه وسلم يقول اين المتصدق البارحة؟ وما حدش يرد. فعرف ان هو المقصود انا يا رسول الله تصدقت ايه؟ بعرضي. على كل مسلم. اي مسلم آآ شتمني ازاني عمل لي انا مسامحه لله
صدقة مني عليه فيوم ربنا يتقبل منه الصدقة دي. انت عارف يعني ايه يتقبل منه انما يتقبل الله من من من المتقين ده ربنا لو قبل منك عشرة جنيه باسم المتقين خلاص ما حدش عايز الدنيا واللي بعديها. سيدنا ابن عمر يقول كده لو اعلم ان الله تقبل مني ركعتين. ركعتين بس
لما طاب لي العيش في دنياكم اقعد بقى اعمل ايه في الدنيا دي ؟ ما خلاص يا باشا خدت ختم المتقين؟ القرآن كله جاي عشان ايه اول سورة البقرة الف لام ميم ها
ذلك الكتاب لا ريب فيه هدى. انا خدت الهداية وخدت ختم المتقين سلام عليكم. على الجنة عدل مش محتاج حاجة انا خلاص كقصة القبول دي وانك تبقى شاغل نفسك بها. عشان كده واقرضوا الله قرضا حسنا. ايه القرض الحسن ده بقى؟ قال لك ان تنفق او تتصدق في سبيل الله
خلي بالك من الشروط قال لك باخلاص نية يعني وانت بتطلع الفلوس دي مطلعها ليه باخلاصني انا مطلعها لله مش علشان اجري من الناس. مش علشان الناس تقول رجل البر والاحسان. والخير والتقوى والرجل
الاعمال الخيرية والرجل الزي فعل وفعل والكلام ده ويكتبوا اسمي على ميدان او على مدرسة او على مستشفى انا مش بعمل عشان ده. انا بعمل ايه لله. يبقى اخلاص نية. ها وحسن قصد
ان قصدك يبقى حسن. انت تقصد كل آآ الذي تقصده بهذا العمل انما هو وجه الله نيتك خالصة ولا ايه؟ قصدك كله متجه الى الله مش متجه لاي حد تاني وبعدين
قال لك آآ واخلاص اخلاصه نية آآ حسن قصد آآ الا يتبعه منا ولا اذى ما تجيش بقى بعدها ترجع تاني تاني. آآ الراجل جا لك واقف قدام الجامع وبعدين بص لك كده من بعيد وبتاع. فانت عارف ان هو رقيق الحال وبتاع. فانت ايه تعال يا فلان تعال
ايه عايز عشرة جنيه زي بتاع امبارح قول يا راجل ما تتكسفش يا راجل لا لا لا هي اول مرة يعني انت ما على طول هي فلوسنا خلصانة على مين واخد بالك وآآ
انت فضحته يا عم الحاج. انت كده منيت عليه. والله يبغض المن. ليه؟ لان المن لله وحده. مين اللي له الحق انه يمتن علينا هو ربنا. قل لا تمنوا علي اسلامكم. يمنون عليك ان اسلموا. قل لا تمنوا علي. مين اللي يمن على مين
هو مين اصلا اللي هداك انك تطلع العشرة جنيه؟ وبعدين يقبلها منك. يبقى مين اللي له الفضل والحمد في الاولى والاخرة؟ الله سبحانه وبحمده عشان كده قرضا حسنا واخد بالك؟ مش قرضا سيئا
واخد بالك لا جر بقى آآ منفعة ولا جر آآ آآ ازى او من ان انا اؤذي الرجل من صور الايذاء الموجودة دلوقتي ايه اروح اعمل بيت ولا ابني بيت ولا اصب سقف ولا اعمل وصلة ميه واتصور مع الفقير واصور ولاده وهم بياخدوا كيلو اللحمة والبتاع. ايه ده
ايه المستوى اللي وصلنا له ده احنا بنوسق عشان الجمعية خلاص لو بيتوسق علشان الجمعية وهتتسأل يبقى في اضيق حدود ما تنشرليش على النت بقى وفي الدنيا وفي البتاع تتاجر بهؤلاء
يبقى فيه بنات صغيرة واطفال صغيرة وبتاع وانت عمال تتاجر بهم وتصور وتبعت. دي صورة منصور الاذى البنت تكبر ويفضل فيديو في زاكرتها ويفضل موجود والولد يكبر ويفضل آآ عارف انه كان في يوم من الايام كزا
ويبقى يحصل بقى عقد نفسية وبتاع والكلام ده. لا لا لا. فين احنا من مين ؟ من الحسين بن علي مسلا وغير واحد زين العابدين وغيره. لما كانوا يشيلوا الحاجات على ضهرهم ويروحوا يودوها. سيدنا آآ ابو بكر كما يروى عنه المرأة العجوز اللي كان
والكلام ده يروح ويكنس لها البيت ويخبز لها الخبيز ويدي لها التمر ويسيبها ويمشي. سيدنا عمر آآ اقرا الموضوع كشف القصة. واخد بالك؟ فبعد مات سيدنا ابو بكر راح لها. سيدنا عمر هي ست ضريبة مش شايفة اصلا. يعني مبتلاة في حبيبتيها. آآ واخد بالك؟ بصيرة يعني
فالبعدين دخل سلام عليكم كنز اه رواق خبز لها ادى لها التمر ومشي. فهو ماشي بتقول له اين صاحبك؟ صاحبك انت ايه ده! هو انت شايفاني ولا ايه اين صاحبك؟
طب انت عرفت منين ان انا مش هو يعني. ما احنا بص نفس ماشي على نفس المنهج بالظبط. قالت له اما صاحبك فكان يعطيني التمر بلا نوى اما انت فاعطيتني التمر. شف سيدنا ابو بكر كان
الجمال والرقي هي دي ست مش شايفة البتاع ومش فيديها التمرة بدون النوايا يخرج النوايا الاول وبعدين يديها التمرة. سيدنا عمر مش واخد ما خدش باله ما وصلش لديه عشان كده
لم يسبق الصديق ابدا لا عمر ولا غيره لا سيدنا عمر ولا غيره خلاص؟ ليه؟ فيه درجة من الاحسان عالية جدا. يبقى قرضا حسنا. قلنا ربنا محتاج قرض. ولله المسل الاعلى مش محتاج. اومال ليه بيقول لك كده؟ لان القرض
ما تكون مسلف واحد غني ومقتدر. تبقى ضامن فلوسك ترجع ولا لأ ولله المسل قاعد ده سماه لك قرض رغم ان هو المفروض ما يبقاش قرض ولا حاجة صح بس سمعوا لك قرض عشان تبقى واثق انه هيرجعه لك هيرجعه لك
يبقى انه ايه؟ ان الفلوس بتاعتك دي هترجع لك. والكريم ما يرجعلكش العشرة جنيه عشرة جنيه الكريم ما يرجعش العشرة الراجل اللي كان بيقبض راتبه ويروح ايه واخده متصدق به كله. يروح يلاقي تحت المخدة آآ الراتب زي ما هو
فبعدين واحد صاحبه قال لي انا نفسي اعرف انت بتعمل ايه قال لي بس قل لي قال له انا يعني ساعة الحياة اللي انا فيها دي كده كل اما اقبض الراتب اخده اروح موزعه ارجع البيت الاقيه تحت المخدة. انا قايل لك بس
قام واخد الراتب بتاعه هو كمان وراح صرفه كله. وبعدين بقى يقلب السرير يقلب المخدة. يطلع فوق البتاع ينزل مش لاقي الفلوس فراح له قال له انت ضحكت علي. احنا ما اتفقناش على كده. احنا اتفقنا هنحط الجنيه بعشرة. انت ايه اللي حصل
قال له اما انا فلا اجرب ربي اما انت ففعلتها للتجربة. انت كنت حاططها عشان تجرب هو صحيح لما هتصدق ربنا هيخلف علي ويديني ولا لأ؟ عشان كده ان المصدقين. انت مصدق ولا مش مصدق؟ ده الايمان المحل العملي ايه؟ خدت بالك
يبقى ايه يا سيدي؟ واقرضوا الله قرضا حسنا الفرد الحسن اه اه قلنا لا يتبعوا بايه بيمنن ولا اذى. طيب جميل جدا. يضاعف لهم. قرأه بعض القراء يضاعفه لهم وقرأ بعضهم يضعفه له. يضعفه ويضاعفه ويضاعف لهم. دي تلات
قراءات في الايه؟ في في اللفظ دي يضاعف لهم يضاعف كم ضعف بقى؟ ما قالكش يضاعف وخلاص. اذهب بقى كل مذهب حتى يترك النفس تذهب كل مذهب. هيضاعفهم لي كم ضعف
سبعمية بس اكتر قال لك طب المضاعفة دي بترجع لايه ؟ قال لك بتختلف باختلاف الاشخاص والاحوال والاماكن والاوقات يبقى الاضعاف دي مش هيبقى زي بعض انا تصدقت بالعشرة جنيه وحضرتك تصدقت بالعشرة جنيه. انا اخد على العشرة بتاعتي ضعفين
لكن حضرتك تاخد على العشرة بتاعتك ميت ضعف الاتنين طلعوا عشرة جنيه لأ ما وصلنا لما طلعت عشرة جنيه كان معي في جيبي كم؟ الف انما انت لما طلعت عشرة جنيه كان كل اللي في جيبك ميت جنيه
فالعشرة جنيه كانت بالنسبة لك غالية واخد بالك لكن انا لما طلعت عشرة جنيه وفي جيبي الف اعتبريها وقعت منه واخد بالك فانت ايه مش فارقها لك مش فارقة معك كتير. فعلشان كده الاضعاف الكتير دي مش كلنا هنتساوى فيها
وده برضو في الصيام بالمناسبة. ليه؟ لان مش كلنا بنصوم بنفس الايه بنفس النية وبنفس آآ خشوع الاركان وصيام القلب وبتاع. آآ احوال الصائمين دي والتدرج فيها ومراتب الصيام دي. مش كلنا زي بعض. فعشان كده
مش كلنا بنضاعف نفس الاضعاف خدت بالك؟ فممكن اتنين يصلوا مع بعض نفس الصلاة. صلاة العشا دي وبعدين فلان يقبل منه ويزاد له في املاكه في الجنة كزا ويأخذ آآ اثقال كذا وكذا. تؤلئ الصلاة دي مسلا خمسين طن. وزن صلاة العشاء
واحد تاني بيصلي جنبه خمسة طن بس صلاة العشاء دي تيجي يوم القيامة في الميزان خمسة طن. طب ليه اه فرق بينه وبين في الخشوع والاقبال على الله وتدبر الايات والانصات مع الامام والكلام ده فيضاعف لهم
وبعدين يضاعف لهم ولهم اجر كريم. الاجر الكريم اجمع اهل التفسير ممن وقفت عليهم انهم يقولون الاجر الكريم هو الجنة عايز الجنة شفت الجنة سهلة ازاي علشان كده يا جماعة بعض الناس لما بتموت انا مش بكلمك على شيخ بينصحك على الصدقة
ده انا بقول لك واحد مات ودخل قبره وربنا قال لنا هو بيتمنى ايه وهو جوة قبره بيقول ايه يا عم الشيخ محمود؟ بيقول ايه؟ اللي جوة قبره ده نفسه يرجع للدنيا عشان يعمل ايه
فاصدق قالوا اشمعنى اختار الصدقة يعني في اعمال تانية اعمال خير كتير صح اشمعنى اختار الصدقة؟ قالوا اما لسهولة الصدقة. ده انت بس يا عم تبسمك في وجه اخيك صدقة
ده انت بس دل الطريق صدقة. واحد يقول لك اروح للوكالة منين اطلع هنا هو خد يمين هو على الناصية على طول ايه ده كده خط صادق وان تحمل على اخيك متاعه. صدق
معلش عين علي دي بس يا استاز استاز انا دكتور. واخد بالك؟ متابعينا على ايه يا دكتور بيوجعني وبتاع القصة فين دي صدقات كم فرطنا في صدقات كثيرة واخد بالك؟
انك تصلي آآ الضحى انك آآ كذا كل دي انواع من انواع الايه الصدقات اللي بتصدق بها انك تطلع فلوس ولا سيما في ايام الناس محتاجة الناس دلوقتي محتاجة اخواتك في غزة محتاجين صح ولا لأ
حالك مهما كان صعب حالهم اصعب منك مليون مرة في عائلات مية تسعة وتلاتين فرد من عيلة واحدة. في لحزة واحدة بقوا هم والتراب اتشال كده اتقطع. اسمائهم من ملفات قيد
السجلات المدنية في غزة ليه كلهم ماتوا؟ اباء وابناء واجداد واحفاد ونساء ورجال وزكور كله راح وبعدين في لحظة شوفتوا الفيديو بتاع الدقيق وهم بيلموا الدقيق الصهاينة لما ضربوا بتاع المساعدات فوقع الدقيق على الارض. فجاي اطفال وشباب
ورجالة كبيرة قاعدين يلموا من على ارض الدقيق ويحطوا في جيوبهم ما فيش حتة تانية ما عندوش شنطة يشيل فيها دي عمال يلم دقيق كده من على الارض بالحيفان ويشيله. انت حالك وصلت لحاله
انت وصلت للي هو وصل له انت عارف يعني ايه وهم بيوزعوا الصناديق او المساعدات اللي هي قليلة جدا اصلا دي وتلاقي اللي ياخد كرتونة يجري وكأن لسان ها هم انظروا
لقد حصلت على الكرتونة هيرجع لولاده بحاجة هيرجع للي باقي من عيلته بحاجة في ايده فرح عزيم انه راجع بكرتونة ما وصلناش للكلام ده ونسأل الله جل وعلا ان يوسع علينا وعلى المسلمين وان ينصر اهلنا في غزة وان يحقن دماءهم يا رب العالمين. فاحنا ما وصلناش للحاجات دي
ما وصلناش الكلام ده. ربنا بيكرمنا وبينعم علينا فما تستناش بقى ابدأ حس بهم فابدأ ايه تصدق من دلوقتي ليه ؟ لان زي ما قلت لك اهو ناس في قبورها دلوقتي بيتمنى يطلع يقدم صدقة ويرجع تاني
الصدمة نفسي اطلع بس اقدم صدى واقرضوا الله قرضا حسنا. يضاعف لهم. هم. ولهم اجر كريم. الجنة ما نفسكش تدخل الجنة التي فيها ما لا عين رأت ولا اذن سمعت
ولا خطر على بال بصر ولا على قلب بشر الجنة يا جماعة مش نفسنا ندخل الجنة واخد بالك؟ يقول لك هو المحشي في الجنة شكله عامل ازاي هو كان فيها محشي يا عم شيم؟
الله! الله عليك! ايه الدليل بقى ان فيها كل حاجة؟ لهم ما يشاؤون فيهم نفسك في محشي يجي لك محشي بس مش محشي بقى برز وكرنب تتنفخ ويقول لك الكوليسترول عالي فما ينفعش ومش عارف ايه. او تروح لدكتور بتاع الرجيم ولا الدايت او دكتور تغزية
بيقول لك تاخد خمس صوابع محشي بس. الخمس صوابع دول اعمل بهم ايه؟ في في الايه يعني يعني ايه حضرتك؟ اكيد حضرتك ما عداش عليك اكل المحشي قبل كده. يعني
فواخد بالك؟ فقصة ان انا اه والله بجد. قال لي ست صوابع محشي. قلت له يعني ايه ست صوابع محشي؟ وهنرصهم بقى رص الطوب كده بجد يعني اه لأ ازاي
طب الجنة بقى ما فيش كوليسترول كله ولا يهمك طب الجنة ما فيش سكر هيعلى وهيوطى طب الجنة ما فيش ضغط بيزيد اصل الملح وخفف الملح طب الجنة اه لحم طير مما يشتهون. انت عارف انت اللحم طير يقول لك كده انت بتشوف الطيور بتطير في الجنة باشكال والوان غريبة ورائعة الجمال
فيقوم يقع في قلبك كده يا سلام لو الطائر اللي طاير داهو ما ما فيش واحد منه كده مشوي يقوم نازل لك مشوي بالطريقة اللي انت عايزها طب ما فيش مندي يجي لك مندي. طب ما فيش مظبي مظبي. طب مش عايزه جاي لك بالطريقة والاسلوب. وبعدين بقى ايه بعض الناس يزود بهارات. لأ ده
بهارات جاية مزبوطة بالزبط قدروها تقديرا. دي متأسة بالزبط على اللي يسعد سيادتك الطعم اللي انت بتحبه بحبها مشطشطة شوية. تيجي لك مشطشطة شوية آآ لا بحبها مش عارف ملحها عامل ازاي يجي لك
واخد بالك الناس جعانة يا جماعة خلاص وبعدين ما تخافش بقى مش هيطلع لك كرش ما فيش كرش في الجنب وما تخافش مراتك مش هتقول لك ضهري بيوجعني مش قادر اعمل لك محشي
ويحل عن سمايا بقى وكل شوية محشي محشي ايه يعني مش بعمل لك تلات مرات في السنة ايه هاتي لنا بعض الناس يقول لي انا ما بشوفش المحشي الا مرة في السنة
وقبلها باسبوع افضل اقدم فروض الولاء والطاعة علشان المحشي يتعمل وبعدها باسبوع عشان غسيل بقى واخد بالك؟ فالشاهد يا جماعة لا الجنة ما فيش الكلام ده. الطير ينزل بالطريقة اللي انت عايزها. تاكله. بعد ما تاكله ايه اللي يحصل
يوم تتجمع عظامه تاني ويرجع طير تاني ويطير تاني في جو السماء مرة تانية الله! اومال اللي انا كلته ده ايه! واخد بالك؟ اه ذلك فضل الله شايف الجمال ده! واحد من الصحابة كده بيقول للنبي صلى الله عليه وسلم افي الجنة خيل! واحد اعرابي ما فيش حصان كده في الجنة
راجل آآ عارف قيمة الحصان والحصان عند العربي ده حاجة عظيمة جدا. الحصان العربي الاصيل كل يوم بيدعي ربنا ان يجعله احسن ما لصاحبه عنده يعني الحصان نفسه بيدعي كل يوم ان ربنا يخليه هو
اللي هو الفرس العربي الاصيل ده انه يخليه هو احسن مال العربي عنده عشان كده لحد النهاردة رغم التقدم والتطور والبتاع تلاقيهم بيعملوا مسابقات للخيول وتلاقيهم بيهتموا بالخيول والخير العربي الاصيل يوصل لميت مليون
حضرتك لو بعناك تجيب كم؟ ايه اوريك على الانترنت الو اني اه اه هجيبه لك حاضر خلاص يا رجالة اجيب لك الحديد. فكرني بس مع الدرس اه في قصة ايه؟ افي الجنة خيل. فالنبي صلى الله عليه وسلم بيقول له ايه؟ ما يقولوش اه. اللي بيقول له ايه
يقول له ما تصنع اذا ادخلت الجنة فاتي لك بخيل من ياقوتة حمراء له جناحان فحلق بك في الجنة حيث شئت ايه رأيك كده اول ما تدخل الجنة يجي لك حصان من ياقوتة حمرا
وله جناحين يطير بك في اي مكان انت عايز تروحه في الجنة عامل ازاي واخد بالك؟ قام واحد تاني قال افي الجنة زرع يا رسول الله عايز يزرع قال نعم غير انك تزرع وتحصد في يوم واحد
هتزرع وتاكل من اللي انت زرعها. يعني يقول لك الزيتون بيحتاج كم سنة عشان آآ ينتج؟ كم سنة عشرة وفيه ناس بتقول اربعتاشر. طيب النخلة تاخد كم سنة تجيب بلح
على حسب نوع البلحة وعلى حسب النخلة وعلى حسب الكلام ده. طيب جميل جدا. آآ لكن فيه حاجة بتزرعها النهاردة تاكل منها النهاردة في الجنة ما نفسكش بقى في الجنة؟
نفسك يا عم ولا ما تمسكش خلاص تصدق بقى اه ان المصدقين صدق بالقرآن واعمل به. والذين امنوا بالله ورسله. ها اللي صدقه اهو وامنوا بالله ورسله. الاولانية خالص كانت تآمنوا بالله وايه
ورسوله، انما دي امنوا بالله وايه ؟ ورسله. ورسله بكل الرسل جميعا. دول بقى ايه بقى وضعهم؟ ربنا سبحانه وتعالى بيقول لك اهو مثال عملي، بافكرك تاني بالناس اللي استجابوا لله وللرسول وامنوا بالله ورسله. الناس دول اخبارهم ايه
اولئك اسم اشارة للبعيد. قال لك لبعد منزلتهم علو كعبهم دول ناس اولئك دول يا بختهم دول دول ما حدش زيهم اولئك هم الصديقون والشهداء الله! خلي بالك بقى. هنا قال لك كل من امن بالله ورسوله كما قال الشوكاني كل من امن بالله ورسله جميعا فهو صديق
كل اللي يآمن بالله ورسله فهو ايه صديق طب مين الشهداء دول ؟ قالوا الشهداء دول الانبياء لانهم يشهدون على اقوامهم يوم القيامة طب الشهداء هنا دول مين الانبياء ليه؟ لانهم بيشهدوا على
اقوامهم يوم القيامة. طيب واحنا بالنسبة لهم ايه امة محمد صلى الله عليه وسلم ما احنا من الشهداء دول لاننا بنعمل ايه بنشهد على الامم السابقة كلها الله يفتح عليك لتكونوا شهداء على ايه ؟ ويكون الرسول عليكم شهيدا. فاحنا شهداء على الناس. فاحنا داخلين فين
عشان كده بعض المفسرين قال كده قال كل مؤمن بالنبي محمد صلى الله عليه وسلم فهو من الايه من الشهداء خلاص سيدنا ابن مسعود قال ايه؟ قال يموت الرجل في فراشه وقد كتب عند الله من الشهداء
ده بقى مصداق لحديس النبي صلى الله عليه وسلم ايه من سأل الله الشهادة بصدق بلغه الله منازل الشهداء وان مات على فراشه انت عمرك سألت ربنا انك تموت شهيد بصدق
بجد يعني واللي الموضوع ده ما عداش في بالك؟ ما عداش علينا قبل كده اهو آآ انوي نية حلوة لعلك لو مت وانت نايم على فراشك تاخد منازل الشهداء وانت ما وانت ما عملتش حاجة. خلاص؟ ولكن كنت ميت على ايه؟ نية نية حسنة
خلاص؟ والذين امنوا بالله ورسله اولئك هم الصديقون والشهداء عند ربهم. لهم اجرهم هرجعك بقى تاني لموضوع النور. خل بالك المقابلة هتبدأ اهي. دول المؤمنين؟ اه. طب شف الكافرين والذين كفروا وكذبوا
جمع على نفسه اثم الكفر والتكذيب بايات الله. ده ايه اللي يحصل له بقى؟ اولئك قال لك ولائي كده ايه اسم اشارة للبعيد برضو بس دول بعيدين عن كل ايه بعيدين عن كل خير
بعيدين عن كل بر بعيدين عن كل امل. بعيدين عن كل نجاة. بعيدين عن كل فلاح ونجاح لا في الدنيا ولا في الاخرة. اولئك اصحاب الايه الجحيم واصحابها يعني اهلها الذين هم اهلها
الصاحب ده اللي قاعد ومكمل اصحابها الذين هم اهلها. دول اللي مكملين بقى ايه سبب النوم بقى واصحاب الجحيم؟ ايه اللي سبب الكلام ده كفروا وكذبوا كفر بالله وكذب. فيبدأ ربنا سبحانه وتعالى بعد ما قال لك المؤمنين اللي امنوا بالله ورسله وضعهم ايه؟ يوم القيامة ولهم اجرهم ونورهم. احنا الاية لسه
بتتكلم عن النور قبل كده. يوم ترى المؤمنين والمؤمنات يسعى نور بين ايديهم وبايمانهم. فين يوم القيامة عندي ايه بالزبط في العتمة دون الصراط احنا يا جماعة واحد من تلاتة
احنا كده كلنا واحد من تلاتة. اما ان انت راجل مؤمن او راجل منافق او راجل كافر انت واحد من تلاتة. انا واحد من تلاتة. كلنا كده واحد من التلاتة دول
اما الكافر فلا يعطى نور ده ما قالش لا اله الا الله في يوم من الايام. ده ايه؟ ما ياخدش نور امال ايه يقرب من الصراط فيه حتة كده ضلمة قدام الصراط العتمة دون الصراط. دون الجسر قدام صراط حتة ضلمة
ومن لم يجعل الله له نورا ما لوش نور، يروح فين ؟ يكب على وجهه على طول في النار. ده ما بيشوفش اصلا جسر جهنم. ده بعف جهنم على طول
طيب جميل. يفضل مين؟ اتنين مؤمن وموافق. خلاص؟ طيب. المؤمن معه نور. طب والمنافق لأ ياخد نور برضو اه ليه بقى ؟ مش كان بيجي يصلي معنا؟ كان بيطلع يجاهد مع النبي صلى الله عليه وسلم. وكان بيتصدق ايام النبي صلى الله عليه وسلم
وواخد بالك؟ انتم عارفين المنافقين اللي كانوا مع النبي صلى الله عليه وسلم في غزوة العسرة في غزوة تبوك وحاولوا يقتلوا النبي صلى الله عليه وسلم وهو راجع من الغزوة
حاولوا يغتالوا النبي صلى الله عليه وسلم. يعني ناس سايبين بيوتهم وسايبين بلادهم وسايبين ولادهم وسايبين اموالهم وطالعين في غزوة زي تبوك حوالي ستمية وسبعين كيلو من المدينة سبعمية كيلو تقريبا من المدينة. بتتكلم في سبعين كيلو. وفي وقت حر شديد الحرارة. وطالعين عشان يحاربوا
على النبي صلى الله عليه وسلم. كل ده وهم منافقين الخيل وييجي النبي صلى الله عليه وسلم وهو راجع ففي آآ آآ عقبة في طريق منحدر. فالنبي صلى الله عليه وسلم يخلي آآ منادي ينادي انه ايه؟ آآ الا يدخل علينا احد من العقبة
ما حدش يدخل ورانا عشان الخيل والجمال ما تجريش بسرعة فممكن نقع فيموتوا فراحوا جايين كم وعشرين واحد يروحوا نازلين واخد بالك عشان يموتوا النبي صلى الله عليه وسلم. الله! امال كنتم طالعين ليه؟ منافقين
يظهرون عكس ما يبطنون. من برة حاجة ومن جوة حاجة تانية ماشي بس يعني ما كانش هيدفع ده كله كان هيعتزر معلش والله زي الجد ابن قيس كده. قال لو ائذن لي ولا تفتني يا محمد فاني اخشى الفتنة من بنات بني الاصفر
فاني ان رأيتهم لا اصبر عليهم. واخد بالك؟ قال لك اما اشوف الحاجات الابيض على الاحمر دي واخد بالك الحاجات الشقرة والحمرة والبتاع. فانا مش هاقدر اصبر فممكن اقوم سايبها
رايح لهم هو بيقول للنبي صلى الله عليه وسلم كده دي حجة الا في الفتنة سقطوا خلاص؟ ده غرقان في الفتنة حتى اخمص قدميه. ففيه ناس اعتزرت بمعاذير وهي هم منافقين وقاعدين في المدينة. حتى لدرجة ان بعضهم قال كده سيدنا كعب
توبته بيقول كده بيقول حتى كأني لا ارى في المدينة الا رجل قد عذره الله او رجل مغموس حتى اخمص قدميه في الايه؟ في النفاق رجل منافق معلوم النفاق دول اللي قعدوا في المدينة. الله! اومال اللي طلعوا دول! منافقين برضه. بس ايه؟ دول ييجوا يوم القيامة! انتم عملتم اعمال كويسة. اه خدوا نور
الله ايه ده بقى شكلها هتلعب ولا ايه احنا كنا في الدنيا بنقول لهم احنا مسلمين اه بس احنا من جوة مش مسلمين ولا حاجة كنا بنضحك عليهم يخادعون الله وهو خادعهم. هو كانوا بيخدعوا المؤمنين
ولكن ييجوا يوم القيامة ياخدوا نور. يقول لك بس ايه ده! شكلها تمشي والله. شكلها يدخل الجنة ولا ايه خد بالك يروح ماشي بالنور اللي معه ده على الصراط مرة واحدة يتاخد منه النور
لا ما اتفقناش على كده ما هو انا الخطوة الجاية دي هتبقى في جهنم. لو ما شفتش الخطوة الجاية في جهنم جهنم مزلمة. ظلام في ظلام. وما قعدش معي نور. المؤمنين هنا يقولوا ايه؟ دعاؤهم ايه
ربنا اتمم لنا نورنا يا رب كمل لنا. ما عدش واسق بقى ما عدش مطمن. ليه ؟ ما هو شاف ناس كان معها نور زيها زيه اهو. واتاخد منهم فهي دي بقى يخادعون الله ويخادعهم. فكما كانوا يخدعون الناس في الدنيا يظنوا انهم قد خدعوا رب الناس يوم القيامة. فيقولون ها نحن خدعنا
المؤمنين في الدنيا وخدعنا ربهم في القيامة فاخذنا نورا كما اخذوا فيسلب منهم النور فيخدعهم الله كما حاولوا ان يخضعوا المؤمنين وان يخضعوا رب العالمين فيسلب منهم النور احوج ما يكونون اليه. يبدأوا بقى ينادوا على المؤمنين بقى ينادوا
نعم الم نكن معكم والكلام ده. واخد بالك؟ لكن هل هينفعوا من الكلام ده ارجعوا وراءكم فالتمسوا. ارجعوا تاني في الحتة اللي كان بيتوزع فيها النور خدوا النور. القول التاني ارجعوا الى الدنيا. فاعملوا اعمال صالحة باخلاص
ثم هذه الاعمال ستترجم الى نور يوم القيامة ينجيكم الله. وفي الحالتين اعرفوا ارجعوا ما حدش يعرف لا يرجع ورا ولا يطلع قدام ليه ما فيش نور الخطوة اللي جاية هي في جهنم وده اللي بيحصل لهم فعلا. ولما يدخلوا جهنم ما يدخلوش على وش النار ولا في آآ في الدرك الاسفل من النار
دول لما يدخلوا ليه؟ لانهم اذوا المؤمنين كتير يبقى قاعد معك في المسجد هنا وهو كل قصته انه جاي عشان ياخد اسمين يروح يوديهم آآ اي مكان. واخد بالك؟ كل قصته يروح كان في حد كده
يعني هو صاحب واحد صاحبنا. فبيقول له على فكرة احنا بنحضر دروس اكتر منكم. ده انا ما بفوتش ولا درس لشيخ واخد بالك بس هو ما فوتش دروس للمشايخ ليه
اه بيروح اه واخد بالك اه بيعمل شغل. واخد بالك؟ فممكن ياه يا هو ده ده اللي كل اللي استفادته. ما فيش كلمة يا اخي اسرت في قلبك ما فيش حاجة آآ
واخد بالك فعشان كده اذوا المؤمنين كتير في حياتهم. فايه اللي يحصل لهم بقى في الاخر يخضع كما كانوا يخادعون الايه؟ المؤمنين ايوة الاتنين بيحصل لهم الاتنين لان هنا قايل لهم ايه؟ خل بالك هم كانوا اتنين قريبين من بعض. يوم يقول المنافقون والمنافقات يقول القول يكون للقريب
بعدها اتضرب بسور ينادونه. الم نكن معكم؟ بقوا خلاص بعدوا. المؤمنين بعدوا وكملوا بالنور اللي معهم. والمنافقين واتضرب السور. باطنه فيه الرحمة ده من ناحية المؤمنين وظاهره من قبل العذاب. ده من ناحية الايه؟ المنافقين. خلاص
فيبقى مسألة اتنين الاتنين مع بعض في الدرك الاسفل منورين. يعني دول دول قصدي مضلمين تحت في لان ما فيش نور خالص. النار ضلمة يا جماعة شفتم النار في الدنيا لها نور. فممكن تستفيد منها. لكن النار في الاخرة ظلم
باللهب بتاعها لهب لهب اسود اسود اسود في اسود. اوقد عليها الف عام وان كان في سند الحديس ده ضعف. ولكن معناه صحيح. اوقد عليها الف عام حتى ابيضت واوقد عليها الف عام حتى احمرت واوقد عليها الف عام حتى
نار اتولع عليها تلات تلاف سنة فهي سوداء مظلمة سودا والجسر منصوب عليه. زي ما كنا بنقول للشباب كده. تخيل لو الجسر ده آآ خيط مربوط بين عمارتين ناطحتين سحاب كده في آآ في دبي ولا حاجة. ومن برج الخليفة
لبرج تاني واخد بالك ومشدين آآ آآ خيط كده لأ مش خيط بقى ده حاجة يعني محترمة كده واخد بالك وقال لك ايه يلا اللي هيعدي دخل الجنة كم واحد فينا يعدي
لا ده الصراط ده مش ما بين برجين في في برج الخليفة وتحتك هوا والدنيا اضواء ونور وبتاع لا يا باشا ده الصراط ده ادق من الشعرة واحد من السيف ومدحضة المزلة ده بيزحلق كمان
ومنصوب بين زهراني النار. النار بقى طولها قد ايه قال لك يوم تبدل الارض غير الارض والسماوات. الارض بتتبدل ايه؟ تبديل صفات. وبعدين تتبدل تبديل زات. هتتبدل امتى؟ لو احنا واقفين عليها تتبدل ازاي
فواحد سأل النبي صلى الله عليه وسلم كده كيف تبدل؟ قال فاين الناس؟ لما تتبدل الارض غير الارض والسماوات الناس هتكون فين؟ قال هم يومئذ على جهنم على الصراط. يعني الصراط ياخد مليارات البشر من ايام سيدنا ادم لحد ما نموت. ومليارات الجن من ايام آآ ابليس لحد ما ما ما القيامة تقوم. كل دول
قل ايه ده! اومال الكيس ده طوله قد ايه لا مؤاخزة! يعني ده مش من جمصة لراس البر او من راس البر لليونان تخيل كده ليلة بالليل وانت واقف قدام البحر
وتخيل كده ان حبل مسدود من اليونان لجمصة. ولا لراسل برة. وانت مطلوب منك عشان تدخل الجنة تعدي عليه تقدر تحدي تقدر توصل هتمشي كام خطوة؟ فعشان كده احنا هناك ما بنمشيش بحولنا وقوتنا امال بنمشي بايه
بحول الله وقوات بنمشي بايه؟ بنتائج اعمالنا احنا صدقنا من دلوقتي ان الصراط موجود. فعملت عشانه. وتصدقت عشانه. وسمعت كلام بابا وماما. وبريت والدي. وآآ حافزت على على بلدي وحافزت على وطني وحافزت على بتاع وتصدقت وانفقت ووصلت رحمي وعملت وعملت وعملت من الصالحات والكلام ده. كل ده عملته ليه؟ عشان انا مصدق
ان السارات ده موجود مستحيل تتساوى بواحد تاني الله بس ساعتها كده يبقى ربنا يحلها صح؟ مش فيه ناس بتقول كده لأ ده موضوع كبير قوي والشهداء عند ربهم لهم ايه؟ اجرهم ونورهم. لا معه النور ده ما يتاخدش منه نوره ده. طيب وبعدين؟ والذين كفروا وكذبوا باياتنا اولئك اصحاب الجحيم
اعلموا اه خلي بالك بقى ايه اللي خلى الناس دي تكفر وتكذب بايات الله؟ الاية اللي بعدها توضح لك السبب. اعلموا انما الحياة الدنيا لعب ولهو خلي بالك الحياة الدنيا دي خلاصتها عايز تفهمها على حقيقتها عشان ما تضحكش عليك وتغرك زي ما غرت غيرك
اعلموا انما الحياة الدنيا انما اداة قصر قصر هي كده بس آآ له هو لاعب ايه بقى الفرق بين له ولعب؟ نحب نسمع الفتوى الله دلعي ولا اللهو ولا الاتنين زي بعض
مين اللي قال الله عليك اتفضل يا شيخ يعني اللهو هو نفس اللاعب هو نفسه مضيعة الوقت بالصلاة على النبي. ماشي. حد عنده رأي تاني؟ لا هو للطفل ولا الله اهو ده مسلا راجل بتاع ناشئين اهو فقال لك بقى طفل وكبير وبتاع ماشي شغال
ها يمسك المنتخب مع حسام حسن. ادي بقى كويس. قل يا باشا. لا لا ده انا انت صديقي قل يا حاج اتفضل لأ هو احنا جبنا جوايز ما شاء الله والله
ده فريسكا من امه نص جنيه. ماشي. قل يا حاج ايوة ايوة ها انت قربت بس يعني مش مظبوط قوي اه هلعب ساعة حجز مع اصحابي في الخماسي وهرجع تاني
حد عنده رأي تاني حد عنده رأي يقول ماشي. ها قل يا حاج ايوة ها ماشي طب كمل انت قربت برضه. قل يا شيخ ما الراجل قال الكلام ده وقلنا له جانبك الصواب برضو. طب بصوا يا رجالة هي فيه اقوال كتير جدا قل يا منصور عايز تقول ايه
ايوة حلو بقى بس اعكسها بقى اللاعب هو ما الهاك في الدنيا عن الطاعة. حلو؟ واللعب واللهو هو ما شغلك عن الاخرة فاللعب اه بيشغلك بالدنيا والله يشغلك عن الاخرة
خلاص عن العمل للاخرة. يبقى اي حاجة متعلقة بالاخرة صلاة صوم زكاة مش عارف ايه اللي بيضيعها لك ويخليك الله اي حاجة بقى بتخلي عندك امل وطموحات كبيرة قوي في الدنيا وعايز احقق زاتي وكياني وكينونتي في الدنيا. ده اسمه ايه
لعب ليه لان ما قالوا فين الراجل دلوقتي بيقول لك اهو انت دلوقتي لو حد قال لك كده انت يا ابني باباك جه قال لك كده احنا عايشين في البلد دي سنتين وهنطلع الخليج هنعيش هناك مية وخمسين
حضرتك هتهتم بالشغل هنا وتحقيق كيانك هنا وزاتك هنا ولا في اللي هتعيش فيه مية وخمسين سنة انت بديهي اهو الدنيا بالنسبة للاخرة اقل من ذلك بكثير لا تساوي جناح بعوضة اصلا
لموضع صوت احدكم في الجنة. عامل ايه خير من الدنيا وما فيها. انت عارف هو ما فيها ده يعني ايه ؟ شايف العربيات اللي انت بتشوفها الفيراري والجاكور والبنتلي والحاجات الجامدة دي
بتشوف العربيات اللي شكلها مش عارف تحس انها طيارة مش عربية واخد بالك؟ دي حاجة موجودة في الدنيا حتة قد دي في الجنة خير من الدنيا وما فيها. انت عارف يعني ايه وما فيها؟ بتعدي على فاترينة الدهب انت ومراتك كده تقول لها غض البصر
قل للمؤمنين تقول لها غض بصرك. ليه؟ ما هو اصل هنتحسر على الفاضي. ما فيش معنا نجيب الكلام ده. خلاص؟ فيبقى ايه اه كان في شارع في المدينة قلت لكم عليه قبل كده كان في شارع قباء شارع قباء اللي طالع من الحرم لقباء
ايوة جميل الشارع ده كان اسمه جبل طالع او جود طالع يعني طالع من الحرم رايح على قباء النازل اللي هو العكس بتاعه. كان الشارع ده كان كله فساتين ومشاغل النساء واكسسوارات وحركات وبتاع. فكان درجات الالوان بتاعة الفساتين درجات الوان غير عادية
الاصفر اصفر صفار مصفر يعني بص اصفر اصفر الاخضر رهيب. درجة خضار لا هي الا خضار اللي يجزع ولا الخضار اللي آآ عارف انت مش مش بستاج ولا هي آآ مش عارف ايه
عارف اللي هي الدرجات المحيرة دي اللي هو مع صفائد لون جدا بس طبعا تدخل تعد تعد تعد تعد تعد لحد ما ايه لحد ما تهبط واخد بالك ده لو معك حاجة تعدها اصلا
فالمهم ايه والدتي كانت معي هناك فمعديين من الطريق رايحينا. فبتقول لي الله ده الفساتين دي عاملة زي بتاعة نيللي وشريهان بتوع زمان بتوع الفوازير والبتاع قلت لها اه ما هو انت عشان امي انا جبتك من الطريق ده. لكن لو مراتي عمري ما ادخلك الطريق ده اصلا. ليه ما فيش ده عجبتني عجبتني مين بقى؟ صل على النبي
واخد بالك فلا موضع صوت احدكم في الجنة خير من الدنيا وما فيها ازا كان الست يا سيدي بتلبس كم توب هي فوق بعضهم؟ سبعين حلة انت جبت لمراتك كم فستان من يوم ما اتجوزتها ومن يوم ما عرفتها كم فستان والله طب اخر فستان جبته لي امتى ؟ اخر عباية
اخر اي حاجة في اي حمادة؟ امتى اه كويس ان انا اتجوزتها. واخد بالك؟ طيب دي بقى بتلبس في الخروجة الواحدة سبعين فستان فوق بعض وبعدين منورة بقى. تحت الكلام ده. فيه نور
طيب نكمل. اعلموا ان الحياة الدنيا لعب ولهو. ها وايه كمان ؟ عشان تبقى فاهمها على حقيقتها اهو. ربنا بيعلمك عشان ما تجيش تقول ما اعرفش وايه؟ وزينة بصوا هي اتقال فيها حوالي سبع تمن اقوال في التفسير
اكيد طبعا وفي الاتنين الشيطان له دعوة في الاتنين لأ بتخليك تركز في الدنيا اه اللهو يخليك تنشغل عن الاخرة هم الاتنين بيكملوا بعض كل ما يفيدك في الدنيا بتتشغل عنه باللعب
عشان كده لم يأتي اللعب في القرآن الا مذموما لما قالت بعض بنات آآ احد السلف قالت له يا ابتي اريد ان اخرج العب مع الصبيان عايز اخرج العب مع العيال كده زي ما العيال بيلعبوا. قال يا بنية قولي خيرا
فاني ما وجدت اللعب في كتاب ربي الا مذموما يا بنتي قولي حاجة تتسمع اعلموا انما الحياة الدنيا لعب ولهو وايه وزينة ودي التزيين بقى الوحش تشوفه حلو. الماكياج المكياج
عارف البنات اللي بتحط فلاتر واخد بالك؟ وكانت آآ في المكياج كالبدر تبدو فلما نزعته صارت عم عبده عارف انت انت خدت بالك الموضوع كان ماشي ازاي؟ طيب كده اوعى تخطب بالفلتر. يعني انت لازم تشوف الصورة على حيطة. شف الجسة اوعى يجيبوا لك صورة بالفلتر وانت غلبان! الله! ايه الحلاوة دي
واخد بالك لان ده غش تجاري موجود دلوقتي وتفاخر بينكم. تفاخر بايه بقى؟ تفاخر بالانساب. بالاحساب بالاموال بالخلقة قال لك ده شكله حلو اه جميل ومسمسم فيتفاخر على الايه؟ على اللي اقل منه جمالا. وتفاخر بينكم. وايه؟ وتكاثر. ايه التكاثر ده بقى؟ تكاثر في الاموال والاولاد برضو
انما كل ما يصلح ان يطلق عليه لفظ تكاثر الهاكم التكاثر. ايه التكاثر ده ان انا الناس بتحب تكثر من ايه الناس بتحب تكتر من فلوسها. بتحب تكتر من معرفة. بتحب تكتر من اه املاكها. بتحب تكتر من اولادها. بتحب بيحب كل حاجة بتبقى عنده كتير
عايز فلوس؟ كتير. عايز عربيات؟ كتير. عايز ده المفروض. خلاص؟ هو عايز اي حاجة بس حط وراها ايه كلمة كتير. الكتير ده بقى لما يبقى عنده وربنا يمن عليه ببعض الكتير ده يعمل ايه
يوم يتكبر بقى ويتفاخر على التاني على غيره على اللي ربنا ما رزقوش زيه رغم ان كلنا ايه ارزاقنا مقسومة ومكتوبة وما حدش لا حيلة في الرزق. مش هتعرف تعمل حيلة وتاخد ازيد من اخوك ولا ازيد من صاحبك ولا بتاع. فارضى بما قسمه الله لك. اه خد بالاسباب. اجتهد
زاكر اتعلم خد دورات خد كورسات آآ حاول تبقى نشيط وناجح في شغلك. اه وده دين وربنا اللي امرنا بكده. بس في الاخر عملت كل ده وبرضو قدر علي رزقي رزقي قد كده ما تطمعش بقى انه يبقى اكتر من كده
طوبى لمن ايه آآ لمن رزق كفافا وقنعه الله بما كان انك تبقى آآ مرضي باللي بتاخده. كتير قليل انت راضي غير واحد تاني عنده الدنيا كلها ومش راضي خلاص
وتكاثر ايه في الاموال ها والاولاد ها كمثل زي شوية مطر. ايه المطر بقى اللي بيحصل؟ ربنا بيضرب لك المسل ودي اهمية الامسال في التربية واهمية الامسال في في في الوصول الى الله سبحانه وبحمده. عشان كده الداعية الموفق اللي يخلف دعوته جزء كبير من الامسال والقصص لان ده منهج رباني
وهنا نبوي كمثل غيث كمثل شوية ماية ها الماية دي عملت ايه نزلت على الارض. عملت ايه؟ طلعت نبات. النبات ده شكله ايه؟ جميل واخضر وحلو كده ويعني يانع ولونه جميل وشكله حلو وبتاع. هيفضل طول عمره كده
ما تضربش كده. امال ايه اللي بيحصل يهيج يعني يبدأ يكبر يصفر يذبل اه وغيره بقى حاجات كتير كتير خلاص يذبل. طب بعد ما بقى لونه اصفر وكده اي شوية هوا ييجوا بقى ايه طب فين الجمال بتاعه فين النضارة بتاعته خلي بالك احنا بنعمل زيه
انت في بداية حياتك وريعان شبابك بتبقى ايه ؟ قوي. فتي، عندك النضارة بتاعة الوجه. آآ شعرك لسة موجود مش بعافية. واخد بالك؟ وآآ آآ عندك قوة طاقة تقدر تروح تيجي تطلع تنزل تبدأ من جديد خسرت فلوسك بترجع تبدأ تاني خسرت تاني لكن بعد سن معين
لو حصل لك حاجة من دي ياه يقول لك فلان جا له جلطة ومات ليه ما قدرش يستحمل ما قدرش خلاص ما عدش فيه طاقة ما عدش طاقة للتغيير ما عدش فيه طاقة للقبول الحوادس دي بقى يموت له كان ممكن يموت له ولدين في حياته وهو في بداية حياته ولا هي فارقة معه. لما يموت واحد صاحبه
واحد صاحبه تلاقيه متأسر جدا وقف في الجنازة يعيط. طب ليه ما حدش قادر وبعدين بعد ما كان القوة والشباب والكلام ده بقى ضعف وبقى يمسك عصاية عشان يمشي بعد النضارة بتاعة الوش بقى مكرمش ويذبل فين نضارة الوش راحت فين الولد والبنت بالمناسبة مفيش حد بيفضل على حاله خلاص
كل الكلام ده بقى كل الكلام ده في الاول عاجبك شكله. لكن بعد كده خلي بالك اعرف حقيقته. كل ده يسيبك يا اما انت هتسيبه يا اما هو هيسيبك يا تموت وتسيبه
يا يروح ويسيبك كل نعيم في الدنيا منغص بمنغصين اما ان يزول عنك او ان تزول انت عنه خلاص ثم يكون حطاما ها وفي الاخرة آآ حصل بقى الاختبار اهو وشفنا القصة وعرفنا حقيقة الدنيا. الدنيا دي مش دنيا بس
دي دنيا تقفيل الحسابات الختامي تقفيل الحساب الختامي بيبقى فين؟ في الاخرة مش هنا ففي الاخرة بقى ايه اللي يحصل؟ الناس اللي كذبوا وكفروا وفي الاخرة عذاب شديد. قال لك ما تقفش على شديد. ليه؟ لان في الاخرة
برضه ومغفرة من الله ورضوانه بس ده لمين وده لمين ؟ عشان كده نقول الانسان مخلوق للفناء ولا الخلود؟ فناء حد قال فناء وحدها الخلود اللي مع فناء يرفع ايده
واحد اتنين تلاتة اربعة ها اللي معه خلود يرفع ايده طب واللي لا رفعه هنا ولا رفعه هنا؟ انتم مع مين؟ يعني انتم مع مين بقى؟ افهمكم بس يعني. انتم معي انا صح؟ طيب الانسان
مخلوق للخلود فالموت الذي يذوقه الانسان ما هو الا انتقال من حياة الى حياة فليس القبر هو المثوى الاخير ابدا. المثوى الاخير اما جنة وام نار خلاص يا جماعة اما جنة واما ايه
وايه منار ما فيش فيها آآ بين الاتنين توكلنا على الله ايوة ما هو بتنقطع من حياة الى حياة بتفنى حياتك الدنيوية دي. بس هل معنى كده ان انت نفسك فنيت
انت ما فاردش. انت موجود وبتكمل في حالة البرزخ وبعد كده ترجع تكمل في الحياة الاخرة. واما بقى الى جنة. نسأل الله جل وعلا ان يجعلنا من اهلها. او الاخرى عياذا بالله
خلاص وما الحياة الدنيا الا متاع؟ الدنيا فيها متاع، فيها متع ما كسبنا اتمتع بشبابي. اه فيه متعة بس عايز تتمتع صح لفظة المتاع دي جت فين تاني في القرآن
زواج فين في الزواج هو عايز يتجوز فقال لك يعني في زواج يبقى اكيد متعة يبقى في الجواز خلاص ربنا يجوز شباب المسلمين يا رب. حد فيكم ما اتجوزش يا رجالة
حد عايز يتجوز ؟ اللهم زوج من لم يتزوج من شباب المسلمين. امين. ربنا يجوزكم يا رجالة طيب ها يبقى المتاع دي فين في القرآن يا شيخ محمود هي جاي فين في الرعد؟
ما هو نفس الكلام لأ انا عايز متاع تاني ها ها امتعه كل ده برضه في نفس الكلام في الاخرة انا عايز في الدنيا يا جماعة لا عايز في الدنيا. عايز في الدنيا
ايه بقى طيب عشان بس نختصر الموضوع. ربنا سبحانه وتعالى قال ايه على الحج والعمرة اه يا اخي شف سبحان الله يعني طاعة ربنا فيها متعة انك تتمتع بالعمرة والحج
تمتعوا من هذا البيت تروح تكحل عينيك كده بالنزر للكعبة العمرة فيها راحة وفيها سعادة الحج في راحة وفي رغم كل المجهود اللي بتبزله الا انك بتبقى في منتهى السعادة
وبتوع فرحان جدا وخلي بالك ناس كتير جدا مأخر فكرة الحج دي والعمرة دي اما اكبر وابقى مش عارف ايه واجوز العيال والكلام اطلع استمتع بشبابك الحج والعمرة. لو تقدر تدفع تمنهم. معلش اصل دلوقتي بنص مليون وبربع مليون والكلام ده. آآ بكرة هتبقى بمليون. وبعده هتبقى باتنين. اللي يقدر النهاردة ما تتأخرش
اللي يقدر ان عبدا اصححت له بدنه لا يفد علي البيت خمس سنوات لا محروم عبد ربنا صحح له جسده. قعد خمس سنين لا يروح لا يحج ولا يعمل عمرة. ده محروم
ده حرمان يا جماعة انك تحرم من الحج والعمرة ده حرمان. فالحج والعمرة فيهم ايه يوم متعة فيه متعة. يبقى الدنيا فيها متعة؟ اه فيها متعة. بس خلي بالك متاع ايه
غرور بتاع ايه؟ قليل متاع الحياة الدنيا في الاخرة ايه؟ قليل. فمن يبيع الكثير الباقي؟ بالقليل الفاني مين اللي يبيع ده ؟ ده يبقى عاقل؟ عشان كده جات لك بعدها على طول سابقه الى مغفرة من ربكم. ابدأ بقى فهمت الدنيا على حقيقتها. ابدأ شد واجتهد. آآ
يعني نسأل الله جل وعلا ان يرزقنا من واسع فضله وان يكرمنا آآ بكرمه. ها قل يا باشا رائع. هل الدين بيحارب الدنيا الله يفتح عليك. بس لما ييجي الاول احط اولوياتي. فانا مسلا اولوياتي في اليوم ايه؟ خمس صلوات
حبيبي يا استاز محمود احنا خلاص خلصنا يا جماعة آآ خمس صلوات دول اولوياتي. احطهم الاول وبعد كده اي حاجة تاني تيجي. مزاكرتي تيجي بعدهم. آآ شغل ييجي بعدهم. كزا ييجي بعدهم. لكن آآ استمتع في الدنيا
انت ما عندكش مشكلة؟ ما حدش بيقول لك ما تستمتعش ولكن ايه شريطة الا تشغلك عن الاخرة ايوة صح صح ولا تنسى نصيبك من الدنيا. ابدا فالدين ما بيحاربش الدنيا
بالعكس ليلة النص من شعبان ورد فيها حديث. اه ما له اتفضل من العلماء من ضعفه ومنهم من حسنه آآ الحديث اذا كانت ليلة النصف من شعبان ان يطلع الله الى خلقه فيغفر لجميع خلقه الا
مشرك او مشاحن ولكن اعظم منه حديث مسلم. الامام مسلم كما عند الامام مسلم قال اه اه تفتح ابواب الجنة كل يوم اثنين وخميس فيغفر الله لجميع خلقه الا مشرك او مشاه
خلاص يا حاج فيعني لو ليلة النص من شعبان الحديس بتاع فيه مقال فانت عندك اهو اتنين وخميس. والنبي صلى الله عليه وسلم كان يحافظ على صيام الاثنين والخميس. فالشاهد يا جماعة لو في صدرك شحناء حاول تصفيها. قلنا الشحناء دي واحد من
تلاتة عشان بس الموضوع يبقى واضح. شحناء دي واحد من تلاتة. اما شحنناه لسبب دنيوي غير مهم او شحناء لسبب دنيوي مهم. او شحناء لسبب اخروي الشحناء لسبب دنيوي غير مهم. زي ما قلنا كده احنا قاعدين دلوقتي وصاحبك قاعد جنبك فراح وهو بيتعدل كده راح خابطك برجله
واخد بالك؟ المفروض يعمل ايه يعتزروا يا اخي وسامحني والكلام ده. طب ما عملش كده. لأ ده شوية وراح عادل رجله التانية. واخد بالك؟ حسان الاولانية ما جابتش نتيجة طب جرب دي كده واخد بالك
حتة تحت الحزام كده ولا حاجة. فالشاي ده اه وبعدين مشى انا مستني بقى بعد الدرس انه يجي يطبطب علي يقول لي معلش والله ما كنتش واخد بالي واخد بالك؟ فانا اتضايقت منه اتشحنت ضده
واخد بالك؟ فدي ايه؟ نقول لك يا سيدي فمن عفا واصلح خلاص مش مشكلة. الا تحبون ان يغفر الله لكم؟ اعفوا ايه ده وانا ماشي في الشارع آآ خبطني في كتفي اعفوا
اه ده احنا كنا الاتنين وهو دخل قبل الجامع رغم ان انا كنت جاي قبل اه كان شايفني وما سلمش علي ما قاليش سلام عليكم وبتاع وهو عيني في عينه. يا عم كان مشغول كان معه تليفون
بس انت ما شفتش السماعة اللي في ودنك. واخد فانشغل ما شافكش واخد بالك؟ اه طيب بصوا يا ولاد احنا كان المفروض هنسأل اسئلة اه يعني بصوا يا رجالة آآ الشحناء بقى اللي هي
الشحناء اللي هي لسبب دنيوي معتبر الايه ان واحد اكل ميراسي مسلا. اخويا اختي ابن عمي مش عارف. اخد ميراسي طب ما ده سبب دنيوي اه بس معتبر تعتبر يعني ايه ؟ يعني مش مطلوب منك تسامحه
الا ازا كنت قادر على ده لكن الاسلام ما بيجبركش لازم تسامح اللي اخد حقك او اللي ظلمك اللي زلمك زلم بين يعني ووقع عليك زلم بين وبتاع. ما بيقولكش سامحه الا ازا كنت انت طمعان في اجر اعظم
فمن عفا واصلح بقى انت لكن ما بيقولكش لازم تعفو ولا تحرم المغفرة بسببه. لأ امال ايه اللي تحرم المغفرة بسببه ان يبقى فيه شحناء على شيء مش مستاهل يعني
انما المؤمنون اخوة وعد لاخوك يعني انما آآ سبب دنيوي معتبر لأ ممكن ما تسامحوش وما تبقاش داخل تحت الحديس ده. التالت ايه؟ سبب اخروي معتبر زي ايه واحد يبقى مسلا ظالم
فانت بتبغضه جواك شحناء ضده لانه مسلا آآ بيضرب زوجته ضرب جامد جدا بيعمل مش عارف ايه بتاع بيفتري على عباد الله وماسك مطواة وواقف على الناصية وكل اللي يعدي يعمله ويسرق منه وبتاع فانت من جواك مش طايقه
طب ما ليش احنا هل معنى ذلك انك داخل تحت الحديس ولا يغفر لك؟ لأ يبقى خلاص امال ايه الكلام اللي على الكلام الكلام على ايه على كسهم في الاولاني
جزاكم الله خيرا والسلام عليكم ورحمة الله مين اللي عايز بسكوت يا جماعة؟